CELEX: 
Language: lv
Date: 2017-01-31 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) Nr. 251/2014 papildina attiecībā uz atļautajiem ražošanas procesiem aromatizētu vīna produktu ieguvei

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Ar Eiropas Parlamenta un Padomes Regulu (ES) Nr. 251/2014 par aromatizētu vīna produktu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību Komisija ir pilnvarota pieņemt deleģētos aktus attiecībā uz atļauto ražošanas procesu noteikšanu aromatizētu vīna produktu ieguvei.
            
            
               Šā deleģētā akta mērķis ir paredzēt šādus atļautus ražošanas procesus, ņemot vērā ražošanas procesus, kurus ieteikusi Starptautiskā Vīnkopības un vīna organizācija (OIV).
            
            
               Šī iniciatīva neietilpst REFIT programmā. Tomēr priekšlikums ir izstrādāts, ņemot vērā vadošos “labāka regulējuma” principus.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               Šā deleģētā akta juridiskais pamats ir Eiropas Parlamenta un Padomes 2014. gada 26. februāra Regula (ES) Nr. 251/2014 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
                  1
                un jo īpaši tās 4. panta 2. punkts.
            
            
               
                  Dalībvalstis ir atbildīgas par šīs regulas noteikumu īstenošanu. Tomēr ir vajadzīgs nodrošināt, ka noteikumi par aromatizētu vīnu tiek vienādi piemēroti visās dalībvalstīs, lai nepieļautu maldinošu darbību, nodrošinātu patērētāju aizsardzību un novērstu negodīgu konkurenci. Tādēļ likumdevējs ir piešķīris Komisijai pilnvaras īstenot pasākumus, īpaši attiecībā uz atļautajām metodēm aromatizētu vīna produktu ražošanai.
               
            
            
               Darbības, ko veic dalībvalstis pašas, var nebūt pietiekamas, lai nodrošinātu saskaņotus un nediskriminējošus noteikumus. Turklāt vajadzība izpildīt īpašus valsts noteikumus radītu pārmērīgu slogu aromatizētu vīna produktu nozares uzņēmējiem, un viņu izmaksas pieaugtu. Tas arī kaitētu patērētājiem, kuri varētu tikt maldināti attiecībā uz gatavā produkta sastāvu vai raksturu.
            
            
               3.NOVĒRTĒJUMS, APSPRIEŠANĀS UN IETEKMES NOVĒRTĒJUMS
            
            
               Apspriešanās, kurā piedalījās eksperti no visām 28 dalībvalstīm, tika rīkotas Lauksaimniecības tirgu ekspertu grupā, kurā aspektus, uz kuriem attiecas Vienotas tirgu kopīgās organizācijas regula (apakšgrupa “Vīns”), īpaši skāra 2016. gada 30. maija un 19. jūlija sanāksmēs, kurās tika iesniegts un saskaņots dokumenta projekts. Laikā, kad tika rīkotas ekspertu grupas sanāksmes, šā akta projekta redakcija tika nosūtīta Eiropas Parlamentam un Padomei.
            
            
               Turklāt aromatizēto vīna produktu ražošanas procesi tika apspriesti Pilsoniskā dialoga grupas sanāksmēs, kurās Komisija apkopoja informāciju, atzinumus un ieteikumus no aromatizēto vīna produktu ekspertiem.
            
            
               Starp dalībvalstīm un aromatizēto vīna produktu ražotājiem pastāv vienprātība par ražošanas procesiem, kas atļauti ar šo deleģēto aktu un noteikti, ņemot vērā ražošanas procesus, kurus ieteikusi un publicējusi Starptautiskā vīnkopības un vīna organizācija (OIV). Šā iemesla dēļ ietekmes novērtējums netika uzskatīts par nepieciešamu.
            
            
               Deleģētās regulas projekts no 2016. gada 23. septembra līdz 21. oktobrim bija ievietots Labāka regulējuma portālā, taču nav tikusi saņemta neviena atsauksme.
            
            
               4.IETEKME UZ BUDŽETU
            
            
               Priekšlikums neietekmēs ES budžetu.
            
            
               KOMISIJAS DELEĢĒTĀ REGULA (ES) …/..
            
            
               (31.1.2017),
            
            
               ar ko Eiropas Parlamenta un Padomes Regulu (ES) Nr. 251/2014 papildina attiecībā uz atļautajiem ražošanas procesiem aromatizētu vīna produktu ieguvei
            
         
         
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2014. gada 26. februāra Regulu (ES) Nr. 251/2014 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
                  2
                un jo īpaši tās 4. panta 2. punktu,
            
            
               tā kā:
            
            
               (1)Aromatizētie vīna produkti tiek parasti ražoti Savienībā, tā ir nozīmīga nozare ražotājiem un patērētājiem, un tas ir svarīgs noieta tirgus Savienības lauksaimniecībai. Regulas (ES) Nr. 251/2014 4. pantā ir noteiktas prasības, ierobežojumi un apraksti, saskaņā ar kādiem aromatizētie vīni jāražo. Tā arī pilnvaro Komisiju pieņemt deleģētu aktu, lai noteiktu ražošanas procesus aromatizētu vīna produktu iegūšanai.
            
            
               (2)Lai sasniegtu augstu patērētāju aizsardzības līmeni, nepieļautu maldinošu praksi un nodrošinātu godīgu konkurenci starp ražotājiem, būtu jānosaka skaidri definēti kritēriji aromatizētu vīna produktu ražošanai. Turklāt saskaņā ar Regulas (ES) Nr. 251/2014 4. pantu Komisijai jāņem vērā ražošanas procesi, kurus ieteikusi un publicējusi Starptautiskā vīnkopības un vīna organizācija (OIV).
            
            
               (3)Aromatizēto vīna produktu ražošanas procesi, kurus ieteikusi un publicējusi OIV, ir iekļauti OIV Rezolūcijā OENO 439-2012, un tie būtu jāizmanto kā atsauces, izstrādājot Savienībā atļautos ražošanas procesus. Tomēr no apspriedēm ar dalībvalstu ekspertiem un aromatizēto vīna produktu nozares pārstāvjiem izriet, ka daži no šiem procesiem pilnībā neatspoguļo Savienības tradicionālo ražošanas praksi. Tāpēc tie būtu jāpielāgo un jāpilnveido, lai labāk pielāgotos ražotāju vajadzībām attiecībā uz ražošanas metodēm un patērētāju vēlmēm attiecībā uz produktu kvalitāti, 
            
            
               IR PIEŅĒMUSI ŠO REGULU.
            
            
               1. pants
            
            
               Aromatizētu vīna produktu ražošanas procesi
            
            
               Atļautie ražošanas procesi aromatizētu vīna produktu ieguvei saskaņā ar Regulu (EK) Nr. 251/2014 ir tie, kas uzskaitīti šīs regulas pielikumā.
            
            
               2. pants
            
            
               Stāšanās spēkā
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 31.1.2017
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  OV L 84, 20.3.2014., 14. lpp.
               
               
                  
                     (2)
                  OV L 84, 20.3.2014., 14. lpp.
               
            
      
    ---documentbreak--- 
      
         
         
            
               Regulas (ES) Nr. 251/2014 4. panta 2. punktā minēto 
                  atļauto ražošanas procesu saraksts
            
            
                     
                        Nr.
                     
                  
                  
                     
                        Ražošanas process
                     
                  
                  
                     
                        Mērķis
                     
                  
                  
                     
                        Izmantošanas nosacījumi
                     
                  
                  
                     
                        Prasības
                     
                  
               
                     
                        1
                     
                  
                  
                     
                        Paskābināšana un atskābināšana
                     
                  
                  
                     
                        Palielināt vai samazināt titrējamo skābumu un faktisko skābumu (palielināt vai samazināt pH), lai nodrošinātu specifiskas organoleptiskās īpašības un palielinātu stabilitāti.
                     
                  
                  
                     
                        Apstrāde pēc jonselektīvo membrānu metodes
                     
                     
                        Apstrāde ar katjonu apmaiņu
                     
                  
                  
                     
                        Paskābināšanai pēc jonselektīvo membrānu metodes Komisijas Regulas (EK) Nr. 606/2009
                           1
                         14. papildinājumā noteiktās prasības piemēro mutatis mutandis.
                     
                     
                        Atskābināšanai pēc jonselektīvo membrānu metodes Regulas (EK) Nr. 606/2009 17. papildinājumā noteiktās prasības piemēro mutatis mutandis.
                     
                     
                        Apstrādei ar katjonu apmaiņu Regulas (EK) Nr. 606/2009 15. papildinājumā noteiktās prasības piemēro mutatis mutandis. 
                     
                  
               
                     
                        2
                     
                  
                  
                     
                        Filtrēšana un centrifugēšana
                     
                  
                  
                     
                        Panākt: 
                     
                     
                        produktu caurspīdīgumu, 
                     
                     
                        bioloģisko stabilitāti, atbrīvojoties no mikroorganismiem, 
                     
                     
                        ķīmisko stabilitāti.
                     
                  
                  
                     
                        Aromatizētu vīnu produktu plūsma caur filtriem, kas aiztur suspendētas daļiņas, vielas koloidāla šķīduma stāvoklī.
                     
                     
                        Filtrēšanu var veikt ar inertu filtrēšanas “aģentu” vai bez tā, ar organiskām vai minerālām membrānām, tostarp puscaurlaidīgām membrānām.
                     
                  
                  
                     
                  
               
                     
                        3
                     
                  
                  
                     
                        Krāsas un garšas korekcija
                     
                  
                  
                     
                        Salāgot produkta krāsu.
                     
                     
                        Piedot produktam specifiskas organoleptiskās īpašības.
                     
                  
                  
                     
                        Apstrāde ar enoloģisko ogli.
                     
                     
                        Apstrāde ar polivinilpolipirolidonu.
                     
                  
                  
                     
                        Kokogle: ne vairāk kā 200 g/hl
                     
                     
                        Polivinilpolipirolidons: ne vairāk kā 80 g/hl
                     
                  
               
                     
                        4
                     
                  
                  
                     
                        Spirta koncentrācijas paaugstināšana
                     
                  
                  
                     
                        Paaugstināt spirta koncentrāciju
                     
                  
                  
                     
                        Ūdens aizvadīšana ar: 
                     
                     
                        osubstraktīvās bagātināšanas paņēmieniem, piemēram, apgriezto osmozi;
                     
                     
                        okriokoncentrāciju, izsaldējot un izņemot šādi izveidojušos ledu.
                     
                     
                        Atkārtota fermentācija, pievienojot fermentējamus cukurus, kādi minēti Regulas (ES) Nr. 251/2014 I pielikumā 2) punktā, un pēc tam fermentējot ar atlasītiem raugiem.
                     
                  
                  
                     
                  
               
                     
                        5
                     
                  
                  
                     
                        Spirta koncentrācijas pazemināšana
                     
                  
                  
                     
                        Pazemināt spirta koncentrāciju
                     
                     
                  
                  
                     
                        Etanola atdalīšana, izmantojot fizikālus atdalīšanas paņēmienus.
                     
                  
                  
                     
                        Apstrādātiem aromatizētajiem vīna produktiem nedrīkst būt organoleptisku defektu, un tiem jābūt piemērotiem tiešam patēriņam pārtikā.
                     
                     
                        Spirta koncentrācijas pazemināšanu aromatizētā vīna produktā nevar veikt tad, ja aromatizētā vīna produkta sagatavošanas laikā ir tikusi veikta kāda no šādām darbībām:
                     
                     
                        -spirta pievienošana,
                     
                     
                        -koncentrācija,
                     
                     
                        -atkārtota fermentācija.
                     
                  
               
                     
                        6
                     
                  
                  
                     
                        Vīnskābes stabilizācija
                     
                  
                  
                     
                        Panākt vīnskābes stabilitāti attiecībā uz kālija hidrogentartrātu, kalcija tartrātu un citiem kalcija sāļiem.
                     
                  
                  
                     
                        Elektrodialīzes apstrāde
                     
                     
                        Apstrāde ar katjonu apmaiņu, laižot bāzes vīna plūsmu caur kolonnu, kas piepildīta ar polimēra sveķi, kuri reaģē kā nešķīstošs polielektrolīts un kuru katjonus var apmainīt ar apkārtējās vides katjoniem.
                     
                     
                        Dzesēšana, turot produktus pazeminātā temperatūrā
                     
                  
                  
                     
                        Apstrādei ar elektrodialīzi Regulas (EK) Nr. 606/2009 7. papildinājumā noteiktās prasības piemēro mutatis mutandis.
                     
                     
                        Apstrādei ar katjonītiem Regulas (EK) Nr. 606/2009 12. papildinājumā noteiktās prasības piemēro mutatis mutandis.
                     
                     
                     
                  
               
                     
                        7
                     
                  
                  
                     
                        Apvienošana
                     
                  
                  
                     
                        Salāgot aromatizēto vīna produktu galīgās organoleptiskās īpašības
                     
                  
                  
                     
                        Dažādu vīna nozares produktu apvienošana, kā minēts Regulas (ES) Nr. 251/2014 3. panta 2. punkta a) apakšpunktā, 3. punkta a) apakšpunktā un 4. punkta a) apakšpunktā.
                     
                  
                  
                     
                  
               
                     
                        8
                     
                  
                  
                     
                        Sagatavošana uzglabāšanai ar termisko apstrādi
                     
                  
                  
                     
                        Sagatavot produktu uzglabāšanai, nodrošinot mikrobioloģisko stabilitāti.
                     
                  
                  
                     
                        Termiskā apstrāde, tostarp pasterizācija. Sakarsēšana līdz temperatūrai, kāda vajadzīga, lai likvidētu raugus un baktērijas.
                     
                  
                  
                     
                  
               
                     
                        9
                     
                  
                  
                     
                        Dzidrināšana
                     
                  
                  
                     
                        Atdalīt nešķīstošās sastāvdaļas
                     
                  
                  
                     
                        Šādu apstrādes līdzekļu izmantošana:
                     
                     
                        -pārtikas želatīns,
                     
                     
                        -augu izcelsmes proteīni, kuri iegūti no labības vai zirņiem,
                     
                     
                        -zivju līme,
                     
                     
                        -kazeīns un kālija kazeināti,
                     
                     
                        -olu albumīns,
                     
                     
                        -bentonīts,
                     
                     
                        -silīcija dioksīds gela vai koloidāla šķīduma veidā.
                     
                  
                  
                     
                  
               
         
         
            
                  
                     (1)
                  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).